[{"text_idx": "#000008", "text": "Cyfle i\u2019r sector gwirfoddol gydweithio a\u0302 phartneriaid ar draws Mo\u0302r Iwerddon."}, {"text_idx": "#000010", "text": "Mae cysylltiad wedi bod rhwng Cymru ac Iwerddon ers tro byd ac maen nhw\u2019n rhannu gwerthoedd a diddordebau cyffredin. Yn dilyn ymadawiad y DU o\u2019r UE, mae Iwerddon yn parhau i fod yn bartner rhyngwladol blaenoriaethol a\u0302 Chymru, ac mae\u2019r ddwy Lywodraeth yn ymrwymedig i gryfhau\u2019r gydberthynas. Cafodd Cynllun Gweithredu ar y Cyd Iwerddon-Cymru ei gyhoeddi\u2019n gynharach y flwyddyn hon i osod y weledigaeth ar gyfer sut gall y ddwy genedl weithio gyda\u2019i gilydd ar feysydd polisi ar y cyd rhwng 2021-2025. Mae\u2019r Cynllun Gweithredu, a fydd yn cael ei adolygu a\u2019i ddiweddaru bob blwyddyn, yn nodi chwe maes cydweithredu:"}, {"text_idx": "#000012", "text": "Gan ystyried bod y meysydd hyn yn gorgyffwrdd ag amrediad eang o weithgareddau\u2019r sector gwirfoddol, mae\u2019r agenda ddwyochrog hon yn gyfle i fudiadau gwirfoddol feithrin cydberthnasau a\u0302 phartneriaid ar draws Mo\u0302r Iwerddon ac, o ganlyniad, cael budd o gyfnewid syniadau, rhannu dysgu ac arferion gorau, mynd i\u2019r afael a\u0302\u2019r heriau cyffredin ac edrych ar gyfleoedd i gydweithredu."}, {"text_idx": "#000014", "text": "Mae rhagor o wybodaeth am yr alwad ar gael yma. Os oes gennych unrhyw ymholiadau neu syniadau am brosiect yr hoffech eu trafod, cysylltwch ag Uned Horizon Europe Llywodraeth Cymru yn HorizonEurope@gov.cymru."}, {"text_idx": "#000015", "text": "Os oes gennych ddiddordeb mewn gwneud cais am gyllid SCoRE Cymru o dan faes cydweithredu Mo\u0302r Iwerddon ond eich bod yn teimlo nad oes digon o amser i gyflwyno cais erbyn y dyddiad cau, rhowch wybod i ni yn 3set@wcva.cymru fel y gallwn ei godi gyda Llywodraeth Cymru os oes mae \u2018na ddiddordeb mewn cymorth bellach o\u2019r sector yn y maes hwn."}, {"text_idx": "#000017", "text": "A allech chi fod yr aelod newydd o\u2019r banel annibynnol IiV Cymru?"}]